telugu tv shows ratings: karthika deepam creates all time record by beating ram pothineni ismart shankar
Ismart Shankar: వంటలక్క దెబ్బకి ‘ఇస్మార్ట్ శంకర్‌’ దిమాక్ ఖరాబ్
మనిషంటే అందం, అభినయం కాదు ఆత్మాభిమానం, ఆత్మసౌందర్యం అన్నట్లుగా ఉంటుంది దీప. నల్లగా, కేవలం అందాన్ని మాత్రమే ప్రేమించేవాళ్లకి అసహ్యంగా కనిపించే దీప ప్రేక్షకుల గుండేల్లో మాత్రం చాలా ప్రత్యేకమైన స్థానాన్ని సంపాదించుకుంది.
Samayam Telugu | Updated:
Oct 29, 2019, 05:01PM IST
కార్తీకదీపం సీరియల్ రేటింగ్
బుల్లితెర బాహుబలిగా మారింది ‘కార్తీకదీపం’ సీరియల్. టీవీ చరిత్రలోనే కనీవినీ ఎరుగని రేటింగ్స్‌తో బుల్లితెరను షేక్ చేస్తుంది. చిన్నా, పెద్దా, ఆడా, మడా అందరూ కూడా రాత్రి 7:30 అయ్యిందంటే టీవీలకు అతుక్కుపోయేలో చేస్తుంది కార్తీకదీపంలోకి వంటలక్క. వంటలక్క విశ్వరూపానికి మిగతా సీరియల్స్ ఏవీ దరిదాపుల్లో కూడా లేకపోగా.. 18.36 టీవీఆర్ రేటింగ్‌తో బుల్లితెరపై సరికొత్త రేటింగ్ రికార్డుల్ని నమోదు చేసింది. ఓవరాల్‌గా ఈ సీరియల్‌కి 15.44 వీవీఆర్ రేటింగ్ తగ్గడంలేదంటే వంటలక్క హవా ఏ రేంజ్‌లో ఉందో అర్ధం చేసుకోవచ్చు. జబర్దస్త్, బిగ్ బాస్ వంటి ప్రేక్షకాదరణ ఉన్న కార్యక్రమాలు సైతం కార్తీకదీపం సీరియల్ ముందు తేలిపోయాయి.
ఇక ఈ వంటలక్క హవాను తట్టుకోవడం స్టార్ హీరోల వల్ల కూడా కావడంలేదు. ఆసక్తికరమైన విషయం ఏంటంటే.. పూరీ జగన్నాథ్ దర్శకత్వం వహించిన ‘ఇస్మార్ట్ శంకర్’ సినిమా అక్టోబర్ 13న జీ తెలుగు, జీ తెలుగు హెచ్ డీ ఛానెల్స్‌లో ప్రసారమైంది. రామ్, నిధి అగర్వాల్, నభా నటేష్ హీరో హీరోయిన్లుగా నటించిన ఈ సినిమా రామ్ కెరియర్‌లోనే బిగ్గెస్ట్ బ్లాక్ బస్టర్ హిట్‌గా నిలిచింది. తాజాగా వరల్డ్ టెలివిజన్ ప్రీమియర్‌గా జీ తెలుగు ఛానెల్‌లో ప్రసారమైన ఈ సినిమాకు 16.63 (అర్బన్) టీవీఆర్ రేటింగ్ వచ్చింది. జీ స్మాల్ స్క్రీన్‌‌పై అత్యధిక టీవీఆర్ సాధించి సంచలనం సృష్టించింది ఇస్మార్ట్ శంకర్.